Bandić: Dogovorili smo gradnju Dinamova stadiona. Fali pečat

Jedan od tri projekta je da krenemo u izgradnju Dinamovog stadiona na istom mjestu. Dok se usuglasimo oko nacionalnog stadiona, mi ćemo izgraditi Dinamov. Gradnja je dogovorena još prije 20 dana, kaže Bandić

<p><strong>Dinamo </strong>je deklasirao <strong>Atalantu </strong>na Maksimiru s 4-0 i zakoračio prema play-offu <strong>Lige prvaka</strong>. Prema nekim teorijama, još jedna pobjeda mogla bi biti dovoljna za proljeće u Europi, no rano je razmišljati o tome. Buduća Dinamova postaja u Ligi prvaka je neosvojivi Etihad Manchester Cityja i ako tamo iznenadi na bilo koji način, šanse 'modrih' za playoff se udvostručuju.</p><p>Ovakav europski Dinamo zaslužuje imati svoj stadion. Ne samo Dinamo, 30 tisuća navijača na utakmici Dinama i Atalante zaslužuje imati stadion po europskim standardima, a ne "ruglo" koje se već godinama raspada i u kojeg su utučeni milijuni kako bi se zakrpao i nalikovao koliko toliko na nešto.</p><p>Čini se da je i tome došao trenutak, barem ako je suditi prema riječima gradonačelnika Zagreba <strong>Milana Bandića</strong>.</p><p>- Nije Dinamo slučajno uspio. Grad Zagreb je u 20 godina u njega uložio 550 milijuna kuna. Treba ulagati u sport, prepoznati sport. Jedan od tri projekta je da krenemo u izgradnju Dinamovog stadiona na istom mjestu. Dok se usuglasimo oko nacionalnog stadiona, mi ćemo izgraditi Dinamov. Gradnja je dogovorena još prije 20 dana, nedostaje samo pečat - rekao je Bandić.</p><p>Neki dublji detalji još nisu poznati, no zna se da je Dinamova tiha patnja Rapidov stadion u Beču. Otvoren je u ljeto 2016. godine, ima 28 tisuća mjesta, a koštao je oko 53 milijuna eura.</p>